Приложение №3

# ТЕХНИЧЕСКА СПЕЦИФИКАЦИЯ

**ЗА ВЪЗЛАГАНЕ НА ПОРЪЧКА ПО РЕДА НА ПМС 118 /2014 г. С ПРЕДМЕТ**

**Осигуряване на дейности по подкрепа и супервизия при изпълнение на проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021**

**I. ОБЩА ИНФОРМАЦИЯ**

**1.** Обществената поръчка се възлага въз основа на Договор № BGJUSTICE -3.002-0005-C01 от 05.08.2022 г. проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021.

Проектът ще подготви и въведе специализирана нова услуга, насочена към деца -жертви на насилие, в риск или свидетели на престъпления със специален фокус деца от ромската общност. Услугата ще се въведе чрез проектна екосистема от лица, работещи в цялата система от институции, адресиращи тези случаи - ПРБ, МВР, съда, образователните и социалните институции, областните и местни власти. Чрез новата услуга "Детска пътека" проектът ще подобри превенцията и противодействието на всички форми на насилие срещу деца (жертви или свидетели на престъпление, в конфликт със закона; уязвими деца от ромската общност, жертви или свидетели на престъпление или деца в конфликт със закона) чрез последващо и продължително развитие и надграждане на експертизата и компетентността на професионалистите, работещи с деца и осъществяващи услугата в цялата екосистема. Работата с деца-жертви, свидетели или в риск от насилие, изисква комплексни и многостранни усилия и действия от широк кръг от компетентни институции и организации. Това е причината в проекта да бъдат включени членове на екипите на Координационния механизъм (КМ) , тъй като те представляват мултиинституционален и мултидисциплинарен модел на съвместна работа. Чрез ефективното прилагане на КМ ще се осигури по-квалифицирана грижа за децата – без ненужно забавяне и включваща мерки, съответстващи на тяхната личност, профил и ситуация. Причината да се предложат дейности за екипите на КM е, че макар и създадени във всички общини, много от тях все още срещат съществени трудности при прилагането на механизма.

2. Цел/и на проекта/информацията

Обща цел на проекта:

Да подкрепи чрез комплексна нова услуга "детска пътека" развитието и въвеждането на ефективни интегрирани подходи, насочени към подобряване на статута и възможностите на децата от ромската общност в контакт със закона и на жертвите на домашно насилие

Специфични цели на проекта:

СЦ 1.Подготовка и въвеждане на нова услуга за работа с деца от ромската общност жертви или свидетели на престъпление, в конфликт със закона; уязвими деца от ромската общност, жертви или свидетели на престъпление или деца в конфликт със закона

СЦ 2.Изграждане на цялостна система на партньорство и сътрудничество между представителите на институциите, надграждаща и допълваща съществуващия Координационен механизъм и формиране на екипи за многосекторно сътрудничество.

СЦ 3.Подпомагане на професионалистите в работата им с деца – жертви или в риск от насилие чрез актуализиране и подобряване на техните знания, компетенции, стилове и работни практики по начин, който отговаря на специалните нужди и най-добрия интерес на децата и в съответствие с националните, европейското и международното законодателство и стандарти, както и чрез предоставяне на методическа и психологическа подкрепа на тези специалисти

СЦ 4. Задълбочаване на сътрудничеството между институциите и ромските формални и неформални организации, структури и общности в интерес на преодоляването на съществуващите проблеми и превенцията на насилие и криминални събития, свързани с деца.

***3. Бенефициент –*** Сдружение „Асоциация на прокурорите в България“

***4. Партньори по проект***

* РАЗВИТИЕ НА СЕВЕРОЗАПАДНА БЪЛГАРИЯ Фондация

**5. Целеви групи**

* деца, жертви или свидетели на престъпление или деца в конфликт със закона;
* уязвими деца от ромската общност, жертви или свидетели на престъпление или деца в конфликт със закона;
* представители на ромски неформални групи и граждански организации, ромски медиатори, работещи в целевата общност.

**II. ВЪЗЛОЖИТЕЛ И РЕД НА ВЪЗЛАГАНЕ**

Настоящата поръчка се възлага по реда на Постановление на Министерски съвет № 118/2014 г. за условията и реда за определяне на изпълнител от страна на бенефициенти на безвъзмездна финансова помощ от Финансовия механизъм на Европейското икономическо пространство, Норвежкия финансов механизъм, Фонд "Убежище, миграция и интеграция" и Фонд “Вътрешна сигурност“ (ПМС № 118/2014 г.). Възложител по настоящата публична обява е Сдружение „Асоциация на прокурорите в България“ – Бенефициент по проект BGJUSTICE -3.002-0005 „Детска пътека“

**III. ОПИСАНИЕ НА ПОРЪЧКАТА**

Настоящата обществена поръчка е в изпълнение на гореописания проект и в обхвата ѝ са включени следните дейности:

Осигуряване на дейности по подкрепа и супервизия

**1. Осигуряване на дейности по подкрепа и супервизия**

**1.1. Описание**

Чрез изпълнението на проект BGJUSTICE -3.002-0005 "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ ще се подготви и въведе специализирана нова услуга, насочена към деца -жертви на насилие, в риск или свидетели на престъпления със специален фокус деца от ромската общност. Услугата ще се въведе чрез проектна екосистема от лица, работещи в цялата система от институции, адресиращи тези случаи - ПРБ, МВР, съда, образователните и социалните институции, областните и местни власти. Чрез новата услуга "Детска пътека" проектът ще подобри превенцията и противодействието на всички форми на насилие срещу деца (жертви или свидетели на престъпление, в конфликт със закона; уязвими деца от ромската общност, жертви или свидетели на престъпление или деца в конфликт със закона) чрез последващо и продължително развитие и надграждане на експертизата и компетентността на професионалистите, работещи с деца и осъществяващи услугата в цялата екосистема.

В изпълнение на обществената поръчка ще бъдат осъществени регулярни дейности по подкрепа и супервизия за специалистите в страната и в частност на служителите, осъществяващи дейност на първа линия с деца в риск и в конфликт със закона – разследващи полицай, инспектори детска педагогическа стая, социални работници и други лица за първа помощ, който ще се осъществяват на място и онлайн.

Изпълнителят следва да предостави екип от **4 ключови експерти**, които да осъществят дейности по подкрепа и супервизия в рамките на проекта. Експертите на Изпълнителя ще реализират общо 50 сесии за подкрепа и супервизия – онлайн и на място. Дейностите по подкрепа и супервизия ще се осъществяват по заявка на Възложителя и ще включват до 20 участника.

В изпълнение следва да бъде предоставена методическа и емоционална подкрепа на участниците за намаляване на стреса и риска от професионално прегаряне, съпътстващи тяхната работа, както и за поддържане на психическа устойчивост. Професионалистите ще могат да споделят своя опит и проблеми, с които се сблъскват при работа по конкретни казуси и да получат методическа и психологическа подкрепа и съвети.

За целта ще бъдат формирани групи с участници, с които експертите на Изпълнителя ще провежда сесиите по супервизия. Насочеността следва да е провеждане на групова терапия, като се предостави възможност на всеки от участниците да сподели конкретни проблеми и казуси.

Груповите супервизии по места – 3 броя ще се провеждат с до 20 участника - по една в София, Пловдив и Варна, в рамките на 1 ден, до 4 часа. Залата за провеждане на супервизиите ще бъдат осигурени от Възложителя. Груповите супервизии на място следва да се осъществят след получаване на заявка от страна на Възложителя, като индикативния период за провеждането им е от 11.2023 г. – 01.2024 г.

Извън супервизията по места, следва да бъдат проведени 47 брой онлайн сесии за подкрепа и супервизия ще бъде осъществена чрез използване на онлайн платформи. Форматът на онлайн сесията ще бъде идентичен с този на присъствените сесии описан в настоящата Техническа спецификация

Онлайн супервизиите следва да се осъществят след получаване на заявка от страна на Възложителя, като индикативния период за провеждането им е от 11.2023 г. – 01.2024 г..

1. **Необходима експертиза**

Изпълнителят следва да разполага с екип от експерти с необходимата квалификация за осъществяване на груповите супервизии съобразно предвиденото в настоящата Техническа спецификация.

Ключов експерт 1 (КЕ1)

Минимално изискване:

- да притежава висше образование в област „Социални, стопански и правни науки“, професионално направление „Психология“ съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентно, когато образованието е придобито в чужбина;

- да притежава минимум 10 (десет) години професионален опит;

- да притежава опит в изпълнение на минимум 4 (четири) дейности в областта на подкрепа на пълнолетни лица

Ключов експерт 2 (КЕ2)

Минимално изискване:

- да притежава висше образование в област „Социални, стопански и правни науки“, професионално направление „Психология“ съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентно, когато образованието е придобито в чужбина;

- да притежава минимум 10 (десет) години професионален опит;

- да притежава опит в изпълнение на минимум 4 (четири) дейности в областта на подкрепа на пълнолетни лица

Ключов експерт 3 (КЕ3)

- да притежава висше образование в област „Педагогически науки“, професионално направление „Педагогика“ съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. или еквивалентно, когато образованието е придобито в чужбина;

- да притежава минимум 10 (десет) години професионален опит;

- да притежава опит в изпълнение на минимум 4 (четири) дейности в областта на подкрепа на непълнолетни лица

Ключов експерт 4 (КЕ4)

Минимално изискване:

- да притежава висше образование;

- да притежава минимум 10 (десет) години професионален опит;

- да притежава опит в изпълнение на минимум 4 (четири) дейности в областта на подкрепа на пълнолетни лица

1. **Очаквани резултати**

* Осъществени регулярни дейности по подкрепа и супервизия за операторите на услугата по места - 50 сесии онлайн и присъствено

# IV. СРОК И МЯСТО НА ИЗПЪЛНЕНИЕ

Срокът за изпълнение на услугата е 8 (осем) месеца от сключване на договора, но не по-късно от - 05.02.2024 г.

Място на изпълнение – Република България